Ottavio Farnese (1598-1643)

Ottavio Farnese (Parma, 1598-1643 Parma) a oa mab bastard da Ranuccio Iañ Farnese ( 1569-1622) dug Parma ha Piacenza ha d'e serc'h Briseide Ceretoli, merc'h d'ur c'horonal, Ottavio Ceretoli e anv. Ur c'hoar vastard en doa ivez, Isabellahttps://web.archive.org/web/20120516004309/http://genealogy.euweb.cz/italy/farnese2.html.

Daou vloaz goude e c'hanedigezh, en 1600, e timezas Ranuccio da Margherita Aldobrandini, merc'h-vihan d'ar pab Klemañs VIII. Da gentañ ne voe bugel ebet, sede ma kavas furoc'h Ranuccio anavezout Ottavio e 1605 evel pennhêr dezhañ ha danvez-dughttps://web.archive.org/web/20051202053246/http://www.arcobaleno.net/personaggi/farnese2.htm.

Adalek 1607 betek 1620 e voe Ottavio aotrou Borgo San Donnino, Fiorenzuola, Val di Nure, Leonessa, Cittaducale, Montereale, Penne, Campli, Ortona, Altamura, Castellamare ha Roccaguglielma.

E 1610 e c'hanas gwreg Ranuccio ur mab, Alessandro, a oa bouzar ha ne c'halle ket ren. 
E 1612 e c'hanas ur mab all Odoardo, ha goude div verc'h hag ur mab c'hoazh. Goude dek vloaz a briedelezh en devoa Ranuccio bugale hervez al lezenn, setu ma anavezas Odoardo neuze evel pennhêr e-lec'h Ottavio. Kement-se a lakaas droug da sevel en Ottavio.

War-dro 1620 e timezas Ottavio, marteze da Sofronia Sanvitale, merc'h da Girolamo, markiz Sala ha Colorno.

Ottavio, droug ennañ dre ma oa bet dibennet, a aozas un irienn a-enep e dad, hogen c'hwitet e voe. Tapet e voe, tennet e vadoù digantañ, ha bac'het gant e dad e 1621 en Parma.

Mervel a reas goude tremen ur bloaz warn-ugent er vac'h, marteze diwar ar vosenn.

 Notennoù 

Rummad:Tiegezh Farnese
Rummad:Ganedigezhioù 1598
Rummad:Marvioù 1643